Paco Martínez Soria

**Francisco Martínez Soria**, nado en Tarazona o 18 de decembro de 1902 e finado o 26 de febreiro de 1982, foi un actor e empresario teatral e cinematográfico español.

## Traxectoria 
Sendo moi novo a súa familia trasladouse a Barcelona onde comeza os seus estudos, e tras eles, o seu traballo como dependente e, máis tarde, como comercial. Durante esta época compatibilizou o seu traballo con actuacións en grupos de afeccionados do barrio de Gràcia.

Durante a guerra civil española deixou o seu traballo, centrándose no teatro como actor profesional. En 1938 debuta no Teatro Fontalba coa compañía de Rafael López Somoza coa obra *Antonio pasó el infierno*. Dous anos máis tarde fundou a súa propia compañía coa cal traballa durante os anos corenta dende o Teatro Urquinaona e na década dos anos 1950 dende o Talía, ambos os dous en Barcelona.

En 1934 colaborou como extra na comedia en branco e negro *Sereno... y tormenta* do director Ignacio F. Iquino, co que colaborarou como actor noutras once películas. O seu primeiro papel como actor principal foi en 1938 coa mediametraxe cómica *Paquete, el fotógrafo público número uno*. Continúa participando como actor secundario en moitas películas ata 1944, en que retorna por completo ao teatro como actor e empresario.

O seu nome comezou a ser coñecido cando entre os anos 1942 e 1944 é nomeado director e primeiro actor da compañía titular do Teatro de la Zarzuela.

Volveu ao cine nos cincuenta, aínda que foi en 1965 cando, dirixido por Pedro Lazaga, conseguiu o éxito coa película *La ciudad no es para mí*. Dende este momento a súa personaxe de "cateto" entrañable non deixará de aparecer en pantalla ata a súa morte.

## Filmografía 
* *Sereno... y tormenta* (Ignacio F. Iquino, 1934)
* *Al margen de la ley* (Ignacio F. Iquino, 1935)
* *Error judicial* (Juan Faidellá, 1935)
* *Diego corrientes* (Ignacio F. Iquino, 1936)
* *Paquete... el fotógrafo público número uno* (Ignacio F. Iquino, 1938)
* *Alma de Dios* (Ignacio F. Iquino, 1938)
* *El difunto es un vivo* (Ignacio F. Iquino, 1941)
* *Boda accidentada* (Ignacio F. Iquino, 1942)
* *Deliciosamente tontos* (Juan de Orduña, 1943)
* *El hombre de los muñecos* (Ignacio F. Iquino, 1943)
* *Piruetas juveniles* (Giancarlo Capelli, 1943)
* *Un enredo de familia* (Ignacio F. Iquino, 1943)
* *Viviendo al revés* (Ignacio F. Iquino, 1943)
* *Almas en peligro* (Ignacio F. Iquino, 1951)
* *La danza del corazón* (Ignacio F. Iquino, 1951)
* *Fantasía española* (Javier Setó, 1951)
* *La montaña sin ley* (Ignacio F. Iquino, 1953)
* *El difunto es un vivo* (Juan Lladó, 1956)
* *Veraneo en España* (Miguel Iglesias, 1956)
* *Su desconsolada esposa* (Miguel Iglesias, 1957)
* *Sendas marcadas* (Juan Bosch, 1959)
* *La ciudad no es para mí* (Pedro Lazaga, 1965)
* *¿Qué hacemos con los hijos?* (Pedro Lazaga, 1967)
* *El turismo es un gran invento* (Pedro Lazaga, 1968)
* *Se armó el belén* (José Luis Sáenz de Heredia, 1969)
* *Abuelo made in Spain* (Pedro Lazaga, 1969)
* *Don erre que erre* (José Luis Sáenz de Heredia, 1969)
* *Hay que educar a papá* (Pedro Lazaga, 1971)
* *El padre de la criatura* (Pedro Lazaga, 1972)
* *El abuelo tiene un plan* (Pedro Lazaga, 1973)
* *El calzonazos* (Mariano Ozores, 1974)
* *El alegre divorciado* (Pedro Lazaga, 1975)
* *Estoy hecho un chaval* (Pedro Lazaga, 1976)
* *Vaya par de gemelos* (Pedro Lazaga, 1977)
* *Es peligroso casarse a los 60* [Mariano Ozores, 1980)
* *La tía de Carlos* (Luis María Delgado, 1981)

## Véxase tamén 
### Ligazóns externas 
* www.donpacomartinezsoria.com